Čepček, Martin, poslanec NR SR (2022-09-30):
Ďakujem pekne. Vážení kolegovia, kolegyne, vy občania, tak ako som už spomenul v úvodnom slove, na Slovensku má odhadom 400-tisíc obyvateľov problémy s nadmernou konzumáciou alkoholu. Každoročne evidujeme veľké množstvo dopravných nehôd spôsobené práve požívaním alkoholických nápodov... nápojov, a pri ktorých prichádzajú o život či už vodič daného motorového vozidla, alebo aj účastník dopravnej nehody. Na čerpacích staniciach, kde je prvoradá, prvoradé čerpanie pohonných hmôt, je predaj alkoholických nápojov vodičom v súčasnosti povolený a vidím tam veľký problém v tom, že hlavne vo večerných hodinách môže dochádzať k tomu, aby vodiči požívali alkoholické nápoje a pokračovali v jazde pod vplyvom alkoholu, preto som sa navrhol... preto som navrhol sprísniť tieto podmienky predaja alkoholických nápojov a navrhujem, aby sa na benzínových pumpách tieto, tento alkohol nepredával. Keď si uvedomím niekoľko vecí, že benzínové pumpy predávajú alkohol s ďaleko väčšou maržou a s ďaleko väčšou prirážkou ako iné, tak mi príde trošku absurdné, že benzínové pumpy, resp. nejakí aktivisti si povedali, že áno, prídu o 10 % zisku, čo, hej, tak v prvom rade máme zamerané benzínové pumpy na to, aby sme tankovali pohonné hmoty a potom, aby sme predávali iné doplnky, ale ak je to 10 %, tak sa treba fakt zamyslieť, či predaj alkoholu na benzínových púmp nespôsobuje alebo neprispieva k potencionálnym dopravným nehodám a potencionálnym vplyvom na vedenie motorového vozidla. No navrhujem tiež, aby reklama na alkoholické nápoje bola zakázaná a dokonca ďalší problém, ktorý je, je patologické hráčstvo, resp. gambling. K obmedzeniu dostupnosti hazardu v kamenných prevádzkach online hazardu, ktoré fungujú s minimálnou reguláciou, a narastá na popularite, takže tento návrh zákona nemal za účelom len zakázať alkohol na benzínových pumpách, ale aj zavádza zákaz reklamy v čase od 6.00 hod. do 22.00 hod. Ak si všimnete momentálne dostupné televízie, tak nemajú problém pustiť návrh, teda nemajú pustiť reklamu v čase medzi šiestou a 6.00 hod. a 22.00 hod., nemajú problém to pustiť v čase, keď to sledujú deti, či to je reklama na alkohol, alebo reklama na hazard, tak práve preto som obmedzil v tomto návrhu zákona, aby 22.00 hod. mohla táto reklama fungovať, ale v čase do 22.00 hod. od šiestej hodiny ráno sa to snažím obmedziť. Veľký problém, čo sa týka alkoholu, majú, by som povedal, a hlavne také skupiny, ktoré využívajú kúpu alkoholu na benzínových pumpách, sú buď študenti vysokých škôl, ktoré si v tom čase po zatvorení obchodných prevádzok nemajú kde kúpiť alkohol, alebo ľudia, ktorí pracujú dlho do noci a potom sa z pracovných ciest alebo z pracovnej cesty alebo z nejakej práce vracajú domov v neskorých hodinách, a všetky ostatné obchody sú zatvorené, tak práve preto si myslím, že obmedzenie predaja alkoholu na benzínových pumpách je to vhodné riešenie. Dokonca písal... aj, písali aj Hospodárske noviny, kde budem citovať, počkajte, momentík (rečník hľadá text v mobilnom telefóne), kde psychológ Robert Krause zastáva názor, že čím menší priestor pre lieh, tým lepšie. Kto však hľadá spôsob, ten ho nájde. To si ja však myslím, že keď bude obmedzený predaj alkoholu na benzínových pumpách, tak sa nejakým spôsobom obmedzí prístup k alkoholu. A dokáže si predstaviť, že od zákona sa očakáva, že ľudia budú menej piť. Ďalej upozorňuje na to, že koncentrácia alkoholu v prípade šoférovania výrazne znižuje koncentráciu, reakčný čas a pozornosť vodiča, preto, preto by bolo dobré podniknúť nejaké cieľavedomé kroky k elimináciu životu ohrozujúcich vplyvov na konzumáciu alkoholu. Ďakujem.